Besu Sado

Besu Sado Beko (født 12. januar 1996) er en etiopisk friidrettsutøver som konkurrerer i mellomdistanseløp. Hun har sølv på 1500 meter fra Juniorafrikamesterskapet i friidrett 2015 og sølv på samme distanse fra Panafrikanske leker 2015 som fremste internasjonale meritter.

Idrettskarriere 
2014
Ved det etiopiske mesterskapet i friidrett 2014 vant hun 1500 meter, og kom på 3.-plass på 800 meter. Ved Memorial Leon Buyle-stevnet i Belgia i juli kom hun på 2.-plass på 1500 meter, bak Kokeb Tesfaye. Hun kom også på 2.-plass ved Meeting de Montreuil i Frankrike. 

I august deltok Sado deltok ved Afrikamesterskapet i friidrett 2014, der hun kom på 7.-plass på 1500 meter med tiden 4:17,51. 

2015
Hun deltok ved IFAM Indoor i februar, der hun vant 1500 meter. I mars deltok hun ved Juniorafrikamesterskapet i friidrett 2015, der hun kom på 2.-plass på 1500 meter, bak etiopiske Dawit Seyaum. Hun deltok ved FBK Games i Hengelo i mai, og kom der på 6.-plass på 1000 meter. Ved Ostrava Golden Spikes 2015 kom hun på 2.-plass på 1500 meter. 

Den 17. juli satte hun personlig rekord på 1500 meter, ved Herkulis-stevnet i Monaco. Hun løp her på 4:00,65, og kom på 7.-plass. Hun representerte landet sitt under VM i friidrett 2015 i Beijing, der hun ble slått ut i semifinalen på 1500 meter. Hun deltok også ved Panafrikanske leker 2015 i Brazzaville, der hun kom på 2.-plass på 1500 meter, kun slått av Dawit Seyaum.

Referanser

Eksterne lenker 
 
  Profil hos All-Athletics  

Personer etter føde- eller oppvekststed i Etiopia
Etiopiske mellomdistanseløpere
Deltakere for Etiopia under VM i friidrett 2015
Deltakere for Etiopia under Sommer-OL 2016
Friidrettsutøvere under Sommer-OL 2016